
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Μηνιαίες παροχές Οπλιτών. 1 

Καταβολή ετήσιου φόρου εισοδήματος από τους εκ¬ 
μεταλλευτές ενοικιαζομένων επιπλωμένων δωμα¬ 
τίων και διαμερισμάτων. 2 

Έγκριση ανωτάτου ορίου ημερών κίνησης εκτός έδρας, 
για το έτος 2000, υπαλλήλων του Οργανισμού Κω- 
παϊδας (Ο.Κ.) και του Αρδευτικού Οργανισμού Στυμ- 
φαλίας Ασωπού Κορινθίας (Α.Ο.Σ.Α.Κ.), Ν.Π.Δ.Δ.... 3 

Έγκριση υπερωριακής, νυχτερινών Κυριακών και εξαιρέ- 
σιμωνημερώνεργασίαςτου προσωπικού που υπηρε¬ 
τεί στα Πολιτικά Γραφεία Υπουργού, Υφυπουργού 

και Γενικού Γραμματέα ΥΠ ΕΧΩΔΕ (πλην ΓΓΔΕ)». 4 

Όροι - προϋποθέσεις και διαδικασία αναγνώρισης και 
λειτουργίας Διεπαγγελματικών Οργανώσεων σε 
εθνικό επίπεδο. 5 


Ποσά που καταβάλλουν στο ΧΠΑ και στην ΕΤΕΣΕΠ τα 
Μέλη, ως δικαίωμα εγγραφής και ετήσια συνδρομή. 6 
Σύσταση ενιαίας επιχείρησης ύδρευσης - αποχέτευ¬ 
σης με την επωνυμία "ΔΗΜΟΤΙΚΗ ΕΠΙΧΕΙΡΗΣΗ 
ΥΔΡΕΥΣΗΣ - ΑΠΟΧΕΤΕΥΣΗΣ ΑΝΤΙΡΡΙΟΥ" Νομού 
Αιτωλ/νίας. 7 


ΑΠΟΦΑΣΕΙ Σ 

Αριθ. 2/13971/0022 (1) 

Μηνιαίες αποδοχές Οπλιτών. 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ-ΟΙΚΟΝΟΜΙΚΩΝ 

Έχοντας υπόψη τις διατάξεις: 

Α. Της παραγράφου 2 του άρθρου 38 του Ν.Δ.721/1970 
(ΦΕΚ Α'251) «Περί Οικονομικής Μερίμνης και Λογιστικού 
των Ενόπλων Δυνάμεων». 

Β. Του Ν. 1763/88 (ΦΕΚ 57Α') «Περί στρατολογίας των 
Ελλήνων». 

Γ. Της υπ’αριθμ.πρ.2018779/1922/27.2.89 Κοινής Απόφα¬ 
σης Αναπληρωτή Υπουργού Εθνικής Άμυνας και Υφυπουρ¬ 
γού Οικονομικών «Περί καθορισμού μηνιαίων παροχών οπλι¬ 


τών» (ΦΕΚ 160 Β'), όπως αυτή τροποποιήθηκε με την υπ’ 
αριθ. 2082335/7243/0022/22.12.91 Κοινή Απόφαση Υφυ¬ 
πουργών Οικονομικών και Εθνικής Άμυνας (ΦΕΚ Β' 1067). 

Δ. Του άρθρου 40του Ν.849/78 (ΦΕΚΑ'232) όπωςτρο- 
ποποιήθηκε με το άρθρο 8 του Ν. 2129/93. 

Ε. Του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ Α' 137), που προστέθηκε με το 
άρθρο 27 του Ν.2081/92 (ΦΕΚ Α' 54), όπως αντικαταστά- 
θηκε με το άρθρο 1 παρ.2του Ν.2469/97 (ΦΕΚΑ'8). 

Στ. Της υπ’ αριθμ.πρωτ.29261/7.10.96 Κοινής Απόφα¬ 
σης Πρωθυπουργού και Υπουργού ΕθνικήςΑμυνας «Ανά¬ 
θεση αρμοδιοτήτων Υπουργού Εθνικής Άμυνας στον 
Υφυπουργό Εθνικής Άμυνας». (ΦΕΚ Β’933) όπως τροπο¬ 
ποιήθηκε με την υπ’ αριθμ. Φ.420/126/61771 /Σ. 435/ 
23.8.99/όμοια Απόφαση (ΦΕΚΒ' 1720). 

Ζ. Της υπ’ αριθμ.1107147/1239/0006Α/4.10.96 Κοινής 
Απόφασης Πρωθυπουργού και Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ Β' 922). 

Η. Καθώς και το γεγονός ότι από τις διατάξεις της παρού- 
σης απόφασης προκαλείται πρόσθετη ετήσια επιβάρυνση 
ύψους 2.456.834.800 δρχ. περίπου για το τρέχον έτος κα¬ 
θώς καιτην επόμενη πενταετία. Ειδικά για το τρέχον έτος το 
ποσόντου 1.749 εκ. δρχ. περίπου θα καλυφθεί από τον ΚΑΕ 
0415 του Π/Υτων Γενικών Επιτελείων (ΓΕΣ 1.222 εκ. δρχ., 
ΓΕΝ 195 εκ.δρχ. ΓΕΑ 332 εκ.δρχ.) με ενίσχυσή του, όπου 
απαιτείται, ενώ το υπόλοιπο ποσό των 708 εκ. δρχ. θα βα¬ 
ρύνει τον κρατικό προϋπολογισμό, αποφασίζουμε: 

1. Καθορίζουμε τις μηνιαίες παροχές των οπλιτών, των 
προτάκτων εθελοντών και εφέδρων οπλιτών ως και των 
οπλιτών από την εφεδρεία των Ε.Δ. (Στρατού, Ναυτικού. 
Αεροπορίας) με εξαίρεση τωνπεριπτώσεωνκατάτις οποί¬ 
ες αυτοί δικαιούνται αποδοχές μονίμων ομοιοβάθμων. ως 
ακολούθως: 

Α. Αγάμων οπλιτών: 

(1) Λοχίων και αντίστοιχων δραχμές τρεις χιλιάδες οκτα¬ 
κόσιες (3.800). 

(2) Δεκανέων και αντίστοιχων δραχμές τρεις χιλιάδες 
τετρακόσιες (3.400). 

(3) Υποδεκανέων-Στρατιωτών και αντίστοιχων δραχμές 
τρεις Χιλιάδες (3.000). 

(4) Οι εκ των παραπάνω τριών κατηγοριών οπλίτες εφό¬ 
σον είναι τέκνα πολυτέκνων, δρχ. έξι χιλιάδες (6.000). 

Β. Εγγάμων χωρίς παιδιά και αγάμων χωρίς πατρική οι- 

κογένεια δραχμές δώδεκα χιλιάδες (12.000). 

Γ. Εγγάμων ή αγάμων με παιδιά που έχουν αναγνωρι- 
σθεί νόμιμα: 

(1) Με ένα παιδί, δραχμές τριάντα χιλιάδες (30.000). 

(2) Με δύο παιδιά, δραχμές σαράντα οκτώ χιλιάδες 
(48.000). 

(3) Με τρία παιδιά δραχμές ογδόντα χιλιάδες (80.000) 
και για κάθε παιδί άνω τωντριών, προσαύξηση κατά 5.000 
δρχ. 

2. Ισχύς της απόφασης από 1.1.2000. 

3. Με την έναρξη ισχύος της παρούσης καταργούνται οι 
υπ’ αριθμ. πρ. 2018779/1922/27.2.89 (ΦΕΚ 160 Β') και 
2082335/7243/0022/ 12.12.91 (ΦΕΚ 1067 Β') κοινές απο¬ 
φάσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μαρτίου 2000 

οι ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

Δ. ΑΠΟΣΤΟΛΑΚΗΣ Ν. ΧΡΙΣΤΟΔΟΥΛΑΚΗΣ 


Αριθ. 1029437/595/Α0012 (2) 

Καταβολή ετήσιου φόρου εισοδήματος από τους εκμε¬ 
ταλλευτές ενοικιαζομένων επιπλωμένων δωματίων και 
διαμερισμάτων. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 6 και 11 του άρθρου 
33 του Ν. 2238/1994 (Φ.Ε.Κ. 151 Α'), όπως αυτό ισχύει με¬ 
τά την αντικατάσταση του με το άρθρο 6 του ν. 2753/1999 
(Φ.Ε.Κ. 249 Α'). 

2. Τις διατάξεις των παραγράφων 6 και 7 του άρθρου 9, 
καθώς και των παραγράφων 1 καιδτου άρθρου 74του Ν. 
2238/1994 

3. Το γεγονός ότι οι επιχειρήσεις που εκμεταλλεύονται 
ενοικιαζόμενα επιπλωμένα δωμάτια και διαμερίσματα, οι 
οποίες δεν τηρούν βιβλία ή τηρούν βιβλία δεύτερης κατη¬ 
γορίας του Κώδικα Βιβλίων και Στοιχείων, ασκούν τη δρα¬ 
στηριότητα τους εποχιακώς, κατά κύριολόγο, κατά τους 
μήνες Απρίλιο έως Οκτώβριο, κάθε έτους. 

4. Ότι, για τις πιο πάνω επιχειρήσεις καθιερώθηκε για 
πρώτη φορά, από το οίκον, έτος 2000 (για τα εισοδήματα 
της χρήσης 1999) η κατ’ αποκοπή επιβολή, με εξάντληση 
της φορολογικής υποχρέωσης, καταβολή φόρου εισοδή¬ 
ματος, ανάλογα με τον αριθμό των ενοικιαζομένων επιπλω¬ 
μένων δωματίων και διαμερισμάτων που εκμεταλλεύονται. 

5. Την ανάγκη βελτίωσης της διαδικασίας καταβολής 
του φόρου εισοδήματος που οφείλεται από τους υπόχρε¬ 
ους που εκμεταλλεύονται ενοικιαζόμενα επιπλωμένα δω¬ 
μάτια και διαμερίσματα, οι οποίες δεν τηρούν βιβλία ή τη¬ 
ρούν βιβλία δεύτερης κατηγορίας του Κώδικα Βιβλίων και 
Στοιχείων, με σκοπό την ίδια μεταχείριση των υπόχρεων 
στη φορολογία εισοδήματος 

6. Την αριθμ. 1107147/ 1239/ Α' 0006/4-10-1996 κοινή 
απόφαση του Πρωθυπουργού και του Υπουργού Οικονο¬ 
μικών (Φ.Ε.Κ. 922 Β'), με την οποία χορηγούνται αρμοδιό¬ 
τητες στους Υφυπουργούς Οικονομικών. 

7. Ότι με την παρούσα δεν προκαλείται δαπάνη σε βά¬ 
ρος του κρατικού προϋπολογισμού, αποφασίζουμε: 

1. Το ποσό του ετήσιου φόρου που οφείλεται από τους 
υπόχρεους που εκμεταλλεύονται ενοικιαζόμενα επιπλω¬ 


μένα δωμάτια και διαμερίσματα, οι οποίοι δεν τηρούν βι¬ 
βλία ή τηρούν βιβλία δεύτερης κατηγορίας του Κώδικα Βι¬ 
βλίων και Στοιχείων, καταβάλλεται ως εξής: 

Το ποσό του οφειλόμενου φόρου καταβάλλεται από τον 
υπόχρεο σε δύο δόσεις από τις οποίες η πρώτη, μέχρι την 
προτελευταία ημέρα της λήξης της προθεσμίας υποβολής 
της ετήσιας δήλωσης φορολογίας εισοδήματος του και το 
οικείο τριπλότυπο καταβολής του φόρου επισυνάπτεται 
στην οικεία δήλωση φορολογίας, και η επόμενη μέχρι την 
τελευταία εργάσιμη, για τις δημόσιες υπηρεσίες, ημέρα 
του τρίτου μήνα, από την ημερομηνία λήξης της προθε¬ 
σμίας υποβολής της οικείας δήλωσης του υπόχρεου. 

2. Από το ποσό του ετήσιου φόρου που οφείλεται από 
τους υπόχρεους που εκμεταλλεύονται ενοικιαζόμενα επι¬ 
πλωμένα δωμάτια και διαμερίσματα, οι οποίες δεντηρούν 
βιβλία ή τηρούν βιβλία δεύτερης κατηγορίας του Κώδικα 
Βιβλίων και Στοιχείων, εκπίπτουν τα ποσά των φόρων που 
παρακρατήθηκαν σύμφωνα με την υποπερίπτωση γγ' της 
περίπτωσης στ'της παραγράφου 1 του άρθρου 55 του Ν. 
2238/1994. 

Η απόφαση αυτή, η οποία ισχύει από 11ανουάριου 2000, 
να δημοσιευθεί στην Εφημερίδα της Κυβερνήσεως. 

Αθήνα, 21 Μαρτίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 


Αριθ.: 2/21011/0022 (3) 

Έγκριση ανωτάτου ορίου ημερών κίνησης εκτός έδρας, 
για το έτος 2000, υπαλλήλων του Οργανισμού Κωπάί- 
δας (Ο.Κ.) και του Αρδευτικού Οργανισμού Στυμφα- 
λίας Ασωπού Κορινθίας (Α.Ο.Σ.Α.Κ.), Ν.Π.Δ.Δ. 

ΟΙ ΓΕΝΙΚΟΙ ΓΡΑΜΜΑΤΕΙΣ 
ΥΠΟΥΡΓΕΙΟΥ ΕΣΩΤΕΡΙΚΩΝ 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
- ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ 
ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. -Τις διατάξεις: 

Α) Του Ν.2503/1997. 

Β) Του άρθρου 29 Α του Ν. 1558/1985 «Κυβέρνηση και Κυ¬ 
βερνητικά όργανα» που συμπληρώθηκε με το άρθρο 27 
του Ν.2081/1992 και αντικαταστάθηκε με την παρ.2α του 
αρ.1 του Ν.2469/1997. 

Γ) Του άρθρου 2του Ν.2685/1999. 

Δ) Του άρθρου 25παρ.19του Ν.2539/1997. 

1 Ε) Του Ν.Δ.2488/1953 «Περί συστάσεως Οργανισμού 
Κωπάίδας και Α.Ο.Σ.Α.Κ. 

2. -Το Π.Δ.367/28.11.1997 

3. - Τις σχετικές προτάσεις των Ο.Κ. και Α.Ο.Σ.Α.Κ. 

4. -Την ανάγκη μετακίνησης εκτός έδρας των, με οποια¬ 
δήποτε σχέση εργασίας υπαλλήλων, που υπηρετούν 
στον Ο.Κ. και Α.Ο.Σ.Α.Κ. για την υλοποίηση προγραμμά¬ 
των και λοιπών δραστηριοτήτων αυτών των Ν.Π.Δ.Δ., στο 
γεωργικό τομέα. 

5. - Την αριθμ.2/80435/0022/19.11.1999 κοινή Υπουργική 
απόφαση για μεταβίβαση εξουσίας υπογραφής, σύμφωνα 
με το άρθρο 7παρ.1 του Ν. 1943/1991, αποφασίζουμε: 

Εγκρίνουμε την κίνηση και παραμονή, εκτός έδρας, με 
δικαίωμα αποζημίωσης των κατωτέρω κατά κατηγορία 

υπαλλήλων τακτικών, με σχέση εργασίας ιδιωτικού δικαί¬ 
ου αορίστου χρόνου και εποχιακών του Οργανισμού Κω- 
παΐδας και του Αρδευτικού Οργανισμού Στυμφαλίας 
Ασωπού Κορινθίας, με τις έναντι καθεμίας των κατηγο¬ 
ριών αυτών σημειούμενες ημέρες, κατά το έτος 2000 για 
εκτέλεση υπηρεσίας, ως ακολούθως: 


ΟΡΓΑΝΙΣΜΟΣ ΚΩΠΑΪΔΑΣ 


Α. Κατηγορία υπαλλήλων 
α. 

Ημέ 

ρες 

κατ’ 

έτος 

Ημέ 

ρες 

κατά 

μήνα 

1. Προϊστάμενος Οργανισμού, Γεωπόνος ΠΕ 

120 

10 

2. Δ/κοί Σύμβουλοι 0. Κ. Κατηγορίας ΠΕ 

20 

2 

3. Προϊστάμενοι Τμημάτων, Κατηγορίας ΔΕ 

50 

4 

4. Γεωπόνοι Π Ε 

50 

4 

5. Πολιτικοί Μηχ/γοι - Ηλεκ/γοι Π Ε 

50 

4 

6. Τοπογράφοι - Υπομηχανικοί Π Ε 

50 

4 

7. Υπομ/κοί-Πολ/κοί Μηχ/κοί - Ηλεκ/γοι ΤΕ 

8. Δ/κοί-Οικ/κοί Λογιστικοί Υπάλληλοι 

50 

4 

Κατηγοριών ΠΕ. ΤΕ & ΔΕ 

9. Εργοδηγοί ΔΕ (κτιριακών, υδραυλικών, 

30 

3 

συγκοινωνιακών, και αρδευτ. Έργων) 

10 Οδηγοί αυτ/των ΔΕ (τακτικοί, με σύμβαση 

30 

3 

εργασίας Ιδιωτ. Δικαίου και εποχιακοί) 

11 Τεχνίτες συνεργείων, επισκευών, 

μαθητευόμενοι και βοηθοί ΔΕ (αρχιτεχνίτες 
ειδικευόμενοι τεχνίτες, ηλεκ/τες, χειριστές 

100 

8 

μηχ/των, πρακτικοί μηχ/κοί) 

12 Υδρονομείς ΥΕ (τακτικοί, με σύμβαση εργασίας 

80 

6 

αορίστου χρόνου, εποχιακοί) 

90 

7 


ΑΡΔΕΥΤΙΚΟΣ ΟΡΓΑΝΙΣΜΟΣ ΣΤΥΜΦΑΛΙΑΣ ΑΣΩΠΟΥ ΚΟΡΙΝΘΙΑΣ 

1 . 

Προϊστάμενος Οργανισμού, Γεωπόνος Π Ε 

120 

10 

2. 

Προϊστάμενοι Τμημάτων Κατηγορίας ΔΕ 

80 

6 

3. 

Γ εωπόνοι και λοιποί Τεχνικοί ΠΕ 

50 

4 

4. 

Δ/κοί Οικ/κοί Λογ/κοί ΔΕ 

30 

3 

5. 

Τεχνίτες ΤΕ και ΔΕ (Επόπτης Υδρονομέων 

100 

8 


Γ εωργοτεχνίτης) 



6, 

Τεχνίτες ΥΕ (Υδρονομείς τακτικοί και με 




σύμβαση ιδιωτικού δικαίου αορίστου χρόνου) 

100 

8 

7. 

Εποχιακό προσωπικό ΥΕ (υδρονομείς τακτικοί 




Επιμ. Εισπράξεων) 

80 

6 

8. 

Λοιπό προσωπικό μη κατονομαζόμενο 

40 

3 


Από τις διατάξεις αυτής της απόφασης δεν προκαλείται 
δαπάνη σε βάρος του τακτικού προϋπολογισμού αλλά η 
δαπάνη θα βαρύνει, αποκλειστικά, τους προϋπολογι¬ 
σμούς των Οργανισμών, που στηρίζονται στις στρεμματι- 
κές εισφορές των μελών-αγροτών. Το ύψος αυτής δεν 
μπορεί να προϋπολογιστεί ακριβώς από τώρα, πάντως 
συνολικά θα είναι για μεν τον Ο.Κ. της τάξεως των 
4.000.000 δρχ. για Δε τον Α.Ο.Σ.Α.Κ. της τάξεως των 
3.700.000 δρχ. περίπου. 

Όσον αφορά τις πιστώσεις αυτές είναι ήδη εγγεγραμ¬ 
μένες στους ΚΑΕ 0711, 071Τ 0717. 0771, 0721 και 0772 
του προϋπολογισμού του Ο.Κ. και στους ΚΑΕ 721,711 του 
προϋπολογισμού του Α.Ο.Σ.Α.Κ. και ανέρχονται στα 
8.500.000 και 3.900.000 εκατ. δραχμές, αντίστοιχα. 


Η παρούσα που ισχύει από 1 Ιανουάριου 2000 να δημο- 
σιευθεί στην Εφημερίδα της Κυβερνήσεως 

Αθήνα, 8 Μαρτίου 2000 
Οι Γ ενικοί Γ ραμματείς 
Υπουργείου Εσωτερικών 

Δημόσιας Διοίκησης και Δημοσιονομικής Πολιτικής 
Αποκέντρωσης Υπουργείου Οικονομικών 
ΑΛΕΞ. ΚΡΗΤΙΚΟΣ I. ΚΟΥΣΟΥΛΑΚΟΣ 

Αριθ. 2/20659/0022 (4) 

Έγκριση υπερωριακής, νυχτερινών Κυριακών και εξαιρέ¬ 
σιμων ημερών εργασίας του προσωπικού που υπηρε¬ 
τεί στα Πολιτικά Γ ραφεία Υπουργού, Υφυπουργού και 
Γενικού Γραμματέα ΥΠΕΧΩΔΕ (πλην ΓΓΔΕ)». 

ΟΙ ΓΕΝΙΚΟΙ ΓΡΑΜΜΑΤΕΙΣ 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ ΥΠΟΥΡΓΕΙΟΥ 
ΟΙΚΟΝΟΜΙΚΩΝ - ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρ. 29Α του Ν.1 558/85, όπως 
προστέθηκε με το άρθρ.27 του Ν. 2081/92 και αντικατα- 
στάθηκε με το άρθ.1 του Ν.2469/97 (ΦΕΚ38). 

2. Τις διατάξεις του άρθρ. 18 του Ν. 2470/97, όπως αντι- 
καταστάθηκε με το άρθρο 15 του Ν. 2592/98 (ΦΕΚ 
57/Α/18-3-98) «Αναπροσαρμογή συντάξεων πολιτικών 
συνταξιούχων του Δημοσίου, ρύθμιση συνταξιοδοτικών 
θεμάτων και άλλες διατάξεις» 

3. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα» της ΠΥΣ 88/85 «Οργάνωση και λειτουργία 
Πολιτικών Γ ραφείων μελώντης Κυβέρνησης και Υφυπουρ¬ 
γών» καθώς και της ΠΥΣ 33/30.5.97 (ΦΕΚ 109/τ.Α/30-5-97). 

4. Τις υπάρχουσες πιστώσεις σε βάρος του τακτικού προ¬ 
ϋπολογισμού έτους 2000 του φορέα 31-110 (ΥΠΕΧΩΔΕ) 
(ΚΑΕ 0511 26.000.000 δρχ/ κ.α. ε. 0512 28.000.000 δρχ., 
καε0521 8.000.000 δρχ. καικ.α.ε. 0522 10.000.000 δρχ.). 

5. Την ανάγκη υπερωριακής, νυχτερινής, Κυριακών και 
εξαιρέσιμων ημερών εργασίας, του προσωπικού που 
υπηρετεί στα Πολιτικά Γραφεία Υπουργού, Υφυπουργού 
και Γενικού Γραμματέα ΥΠΕΧΩΔΕ σύμφωνα με τα υπ’ 
αρ.πρωτ.1611, 666 και 1100 έτους 2000 έγγραφα των 
ανωτέρω Πολιτικών Γ ραφείων αντίστοιχα. 

δ.Τηνυπ’ αριθμ. 2/74260/0004/15-10-99 Κοινή Απόφα¬ 
ση Υπουργών «περί μεταβίβασης εξουσίας υπογραφής 
σύμφωνα με το άρθρο 7 παρ. 1 του Ν. 1943/91 στο Γενικό 
Γ ραμματέα Δημοσιονομικής Πολιτικής του Υπουργείου 
Οικονομικών και στο Γενικό Γραμματέα Υπουργείου ΠΕ- 
ΧΩΔΕ (ΦΕΚ 1925/τ.Β/25-10-99), αποφασίζουμε: 

Εγκρίνουμε την υπερωριακή, νυχτερινή, Κυριακών και 
εξαιρέσιμων ημερών εργασία του προσωπικού, μονίμου 
και με σύμβαση Ιδιωτικού Δικαίου, που υπηρετεί στα Πο¬ 
λιτικά Γραφεία Υπουργού, Υφυπουργού και Γενικού 
Γ ραμματέα ΥΠΕΧΩΔΕ για κάλυψη υπηρεσιακών αναγκών 
από 1-1-2000 μέχρι 31-12-2000 ως κατωτέρω: 

Α) ΓΡΑΦΕΙΟ ΥΠΟΥΡΓΟΥ 

1. Μόνιμο προσωπικό: 

41 συνολικά άτομα (αποσπασμένοι, μετακλητοί. Ειδικοί 
Σύμβουλοι συνεργάτες κ.λπ.). 

α. Υπερωριακή εργασία: 

Για 29 άτομα: 20 ώρες το μήνα έκαστος 
Για 12 άτομα: 30 ώρες το μήνα έκαστος 
β. Εργασία Κυριακών και εξαιρέσιμων ημερών; 

Για 4 άτομα: 20 ώρες το μήνα έκαστος 
Για 8 άτομα: 13 ώρες το μήνα έκαστος 
Για 14 άτομα: 10 ώρες το μήνα έκαστος 
γ. Νυχτερινή εργασία 
Για 4 άτομα: 30 ώρες το μήνα έκαστος 
Για 8 άτομα: 20 ώρες το μήνα έκαστος 
Γ ια 29 άτομα: 10 ώρες το μήνα έκαστος 
2. Προσωπικό με σύμβαση Ιδιωτικού Δικαίου: 

6 συνολικά άτομα 

α. Υπερωριακή εργασία 

Για 6 άτομα: 40 ώρες το μήνα έκαστος 

β. Εργασία Κυριακών και εξαιρέσιμων ημερών 

Για 6 άτομα: 20 ώρες το μήνα έκαστος 

γ. Νυχτερινή εργασία 

Για 6 άτομα: 25 ώρες το μήνα έκαστος 

Β) ΓΡΑΦΕΙΟ ΥΦΥΠΟΥΡΓΟΥ 

1. Μόνιμο προσωπικό: 

24 συνολικά άτομα (αποσπασμένοι, μετακλητοί. Ειδικά 
Σύμβουλοι Συνεργάτες κλπ). 
α.Υπερωριακή εργασία 
Για 1 άτομο: 25 ώρες το μήνα 
Για 14 άτομα: 22 ώρες το μήνα έκαστος 
Για 9 άτομα: 21 ώρες το μήνα έκαστος 
β. Εργασία Κυριακών και εξαιρέσιμων ημερών 
Για 10 άτομα: 20 ώρες το μήνα έκαστος 
Για 9 άτομα: 15 ώρες το μήνα έκαστος 
Γ ια 1 άτομο: 8 ώρες το μήνα 
Για 2 άτομα: 5 ώρες,το μήνα έκαστος 
γ. Νυχτερινή εργασία: 

Για 1 άτομο: 20 ώρες το μήνα 
Για 1 άτομο: 10 ώρες το μήνα 
Για 19 άτομα: 5 ώρες το μήνα έκαστος 

2. Για 1 άτομο με σύμβαση Ιδιωτικού Δικαίου 
α. Υπερωριακή εργασία: 40 ώρες το μήνα 

β. Εργασία Κυριακών και εξαιρέσιμων ημερών:20 ώρες 
το μήνα 

γ.Νυχτερινή εργασία: 30 ώρες το μήνα. 

Γ. ΓΡΑΦΕΙΟ ΓΕΝΙΚΟΥ ΓΡΑΜΜΑΤΕΑ 

1. Για 1 άτομο (μόνιμο υπάλληλο με απόσπαση) 
α. Υπερωριακή εργασία: 40 ώρες το μήνα 

β. Εργασία Κυριακών και εξαιρέσιμων ημερών:20 ώρες 
το μήνα 

γ. Νυχτερινή εργασία: 30 ώρες το μήνα 

2. Προσωπικό με σύμβαση Ιδιωτικού Δικαίου: 4 συνολι¬ 
κά άτομα (αποσπασμένοι. Ειδικοί Σύμβουλοι -Συνεργά¬ 
τες). 

α. Υπερωριακή εργασία: 40 ώρες το μήνα έκαστος 
β. Εργασία Κυριακών και εξαιρέσιμων ημερών: 20 ώρες 
το μήνα έκαστος. 

γ. Νυχτερινή εργασία: 30 ώρες το μήνα έκαστος. 

Με την απόφαση αυτή προκαλείται δαπάνη σε βάρος 
του τακτικού προϋπολογισμού για το έτος 2000, η οποία 
θα βαρύνει τον φορέα 31-110 (ΥΠΕΧΩΔΕ) κ.α.ε. 0511 
(22.000.000 δρχ. περίπου προκαλούμενη δαπάνη) στον 
οποίο έχει εγγράφει πίστωση 26.000.000 δρχ. κ.α.ε. 0512 
(24.500.000) δρχ. περίπου προκαλούμενη δαπάνη) στον 
οποίο έχει εγγράφει πίστωση 28.000.000 δρχ. καε 0521 
(4.000.000 δρχ. περίπου προκαλούμενη δαπάνη) στον 
οποίο έχει εγγράφει πίστωση 8.000.000 δρχ. κ.α.ε.0522 
(8.500.000 δρχ. περίπου προκαλούμενη δαπάνη) στον 
οποίο έχει εγγράφει πίστωση 10.000.000 δρχ. 


Η παρούσα απόφαση να δημοσιευθεί στην Εφημερίδα 
της Κυβέρνησης. 

Αθήνα, 31 Ιανουάριου 2000 
Οι Γ ενικοί Γ ραμματείς 

Δημοσιονομικής Πολιτικής Υπουργείου Περιβάλλοντος, 

Υπουργείου Οικονομικών Χωροταξίας και Δημ. Έργων 
ΙΩΑΝ. ΚΟΥΣΟΥΛΑΚΟΣ ΗΛΙΑΣ ΜΠΕΡΙΑΤΟΣ 

Αριθ. 336178 (5) 

Όροι - προϋποθέσεις και διαδικασία αναγνώρισης και λει¬ 
τουργίας Διεπαγγελματικών Οργανώσεων σε εθνικό 
επίπεδο. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1) Τις διατάξεις: 

α) της παραγράφου 4 του άρθρου 1 του Ν. 2732/1999 
«Διεπαγγελματικές Οργανώσεις και ρύθμιση θεμάτων 
αρμοδιότητας του Υπουργείου Γεωργίας» (Α' 154), 

β) του άρθρου 29 Ατού Ν. 1558/1985 «Κυβέρνηση και 
Κυβερνητικά όργανα» (Α' 134), όπως αυτό προστέθηκε με 
το άρθρο 27, του Ν. 2081/1999 (Α' 154) και αντικαταστά- 
θηκε από το άρθρο 1, παράγραφος 2 ατού Ν. 2469/1997 
(Α' 38). 

2) Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

ΟΡΙΣΜΟΣ 

Εθνική Διεπαγγελματική Οργάνωση είναι η αναγνωρι¬ 
σμένη Διεπαγγελματική Οργάνωση (Δ.Ο.) η οποία δρα¬ 
στηριοποιείται σε εθνικό επίπεδο σύμφωνα μετά προβλε- 
πόμενα στα επόμενα άρθρα. 

Άρθρο 2 

ΟΡΟΙ ΚΑΙ ΠΡΟΫΠΟΘΕΣΕΙΣ ΑΝΑΓΝΩΡΙΣΗΣ 

Μία Δ.Ο. μπορεί, μετά από αίτησή της, να αναγνωριστεί 
ως εθνική εφόσον 

α. Είναι εγκατεστημένη στην Ελλάδα. 

β. Έχει συσταθεί σύμφωνα με την παράγραφο 1 του άρ¬ 
θρου 1 του νόμου 2732/99. 

γ. Συγκεντρώνει διάτων οργανώσεων μελών της τουλά¬ 
χιστον το ένα τρίτο (1/3) της παραγωγής ή/και της μετα¬ 
ποίησης ή/και της εμπορίας και κατά περίπτωση της τυπο¬ 
ποίησης ή της διανομής του ή των αγροτικών προϊόντων ή 
αγαθών σε εθνικό επίπεδο. Ο βαθμός της αντιπροσωπευ- 
τικότητας πιστοποιείται με ειδικά αιτιολογημένη ομόφωνη 
απόφαση των οργανώσεων μελώντης Δ.Ο. 

δ. Δεν ασκεί η ίδια δραστηριότητες παραγωγής, ή με¬ 
ταποίησης, ή εμπορίαςτου ή των προϊόντων που καλύπτει 
ή άλλων προϊόντων που σχετίζονται άμεσα με την παρα¬ 
γωγή, μεταποίηση, εμπορία, τυποποίηση, διανομή των 
προϊόντων και αγαθών της παραγρ. 1 του άρθρου 1 του 
νόμου 2732/99. 

ε. Δραστηριοποιείται κυρίως σε μία ή περισσότερες 
από τις δραστηριότητες, των περιπτώσεων α), β), γ), δ), ε) 
και στ) της παραγράφου 2 του άρθρου 1 του Νόμου 
2732/99, λαμβάνοντας υπόψη τα συμφέροντα των κατα¬ 
ναλωτών. 

στ. Το καταστατικό της προβλέπει την είσοδο νέων με¬ 
λών, εφ’ όσον αυτά πληρούν τις απαιτούμενες προϋπο¬ 
θέσεις. 

Άρθρο 3 

ΔΙΑΔΙΚΑΣΙΑ ΑΝΑΓΝΩΡΙΣΗΣ 

Προκειμένου να αναγνωριστεί μια Δ.Ο. ως Εθνική πρέ¬ 
πει: 

Να υποβάλλει αίτηση αναγνώρισης με πλήρη τα στοι¬ 
χεία της έδρας της και την ακριβή διεύθυνσή της στην αρ¬ 
μόδια Κεντρική Υπηρεσία του Υπουργείου Γεωργίας η 
οποία να συνοδεύεται από: 

α) αντίγραφο καταστατικού νομίμως επικυρωμένο και 
οποιοδήποτε άλλο αποδεικτικό στοιχείο σύστασής της, 
β) αποδεικτικά στοιχεία για την αντιπροσωπευτικότητα 
και τις δραστηριότητες που ασκεί, 
γ) μητρώο- κατάσταση των οργανώσεων μελών της, 
δ) πρακτικό συγκρότησης σε σώμα του Διοικητικού 
Συμβουλίου και τη νομιμοποίηση των εκπροσώπων της. 

ε) άλλα στοιχεία που κρίνει απαραίτητα για την αξιολό¬ 
γησή της. 

Η αρμόδια Υπηρεσία, οφείλει να ελέγξει την πληρότητα 
του φακέλου μέσα σε ένα μήνα από την ημερομηνία κα¬ 
τάθεσης της αίτησης και μπορεί να ζητήσει από την ορ¬ 
γάνωση να υποβάλλει σε τακτή προθεσμία, όχι μεγαλύτε¬ 
ρη των δέκα (10) ημερών, κάθε συμπληρωματικό έγγρα¬ 
φο που να περιέχει ενημερωτικά στοιχεία χρήσιμα για την 
εξέταση και αξιολόγηση του φακέλου. 

Η απόφαση αναγνώρισης ή μη εκδίδεται μέσα σε προ¬ 
θεσμία τριών (3) μηνών από την ημερομηνία κατάθεσης 
της αίτησης. 

Άρθρο 4 

ΥΠΟΧΡΕΩΣΕΙΣ ΤΗΣ ΑΝΑΓΝΩΡΙΣΜΕΝΗΣ Δ.Ο. 

Η αναγνωρισμένη Δ.Ο. έχει προς την εποπτεύουσα αρ¬ 
χή τις ακόλουθες υποχρεώσεις: 

α. Να ενημερώνει για την είσοδο νέων μελών στην Ορ¬ 
γάνωση καθώς και για την τυχόν αποχώρηση μέλους από 
αυτή. 

β. Να ενημερώνει άμεσα για κάθε περίπτωση απώλειας 
της αντιπροσωπευτικότητας ή άλλου όρου αναγνώρισής 
της. 

γ. Να παρέχει τα απαραίτητα στοιχεία εφαρμογής των 
συμφωνιών, αποφάσεων και εναρμονισμένων πρακτικών, 
που έχουν συναφθεί στα πλαίσια της Δ.Ο. 

δ. Να υποβάλλει ετησίως έκθεση πεπραγμένων της Δι¬ 
οίκησής της και νόμιμα επικυρωμένο πρακτικό της Τακτι¬ 
κής Γ ενικής Συνέλευσης. 

ε. Να υποβάλλει όσα έγγραφα και πληροφορίες της ζη¬ 
τηθούν για την άσκηση του ελέγχου. 

στ. Να ενημερώνει κάθε περίπτωση απόρριψης αίτησης 
εισόδου νέου μέλους παρέχοντας τα απαραίτητα, για την 
αιτιολόγηση της απόφασης αυτής, στοιχεία. 

Άρθρο 5 

ΕΠΟΠΤΕΙΑ-ΕΛΕΓΧΟΣ 

Η εποπτεία και ο έλεγχος της αναγνωρισμένης Δ.Ο. 
ασκείται δια των αρμοδίων υπηρεσιώντης Κεντρικής Υπη¬ 
ρεσίας του Υπουργείου Γεωργίας οι οποίες ελέγχουν τα¬ 
κτικά την τήρηση εκ μέρους της Δ.Ο. των όρων αναγνώ¬ 
ρισής της. 

Όταν από τον έλεγχο διαπιστωθεί ότι ένας ή περισσό¬ 
τεροι από τους όρους και τις προϋποθέσεις αναγνώρισης 


της Δ.Ο. έπαυσαν να πληρούνται, η δε λειτουργία της δεν 
είναι σύμφωνη με τις διατάξεις της παρούσας απόφασης 
και της εν γένει εθνικής και κοινοτικής νομοθεσίας, η αρ¬ 
μόδια Υπηρεσία εισηγείταιτην επιβολή των προβλεπόμε- 
νων στο επόμενο άρθρο κυρώσεων. 

Άρθρο 6 
ΚΥΡΩΣΕΙΣ 

1) Ανάκληση αναγνώρισης 

Η αναγνώριση της Δ.Ο. ανακαλείται όταν: 

α. ένας ή περισσότεροι από τους όρους και προϋποθέ¬ 
σεις αναγνώρισης παύσουν να πληρούνται, 

β. η Δ.Ο. παραβαίνει μία ή περισσότερες από τις απα¬ 
γορεύσεις και υποχρεώσεις του άρθρου 7 της παρούσας 
απόφασης, 

γ. η Δ.Ο. δεν λειτουργεί σύμφωνα με την εθνική και κοι¬ 
νοτική νομοθεσία. 

2) Προσωρινή ανάκληση αναγνώρισης 

Η αναγνώριση της Δ.Ο. ανακαλείται για χρονικό διά¬ 
στημα από ένα μέχρι έξη μήνες, όταν από τον έλεγχο δια¬ 
πιστωθεί ότι δεν εκπληρώνει τις προβλεπόμενες από το 
άρθρο 4 της παρούσης απόφασης υποχρεώσεις της. 

3) Οι κυρώσεις των περιπτώσεων 1 και 2 επιβάλλονται 
ύστερα από έγγραφη πρόσκληση της Δ.Ο. να διατυπώ¬ 
σει, μέσα σε προθεσμία δέκα πέντε (15) ημερών, που μπο¬ 
ρεί να παραταθεί μία μόνο φορά και μέχρι δέκα ημέρες 
από την επίδοση της πρόσκλησης, τις έγγραφες παρατη¬ 
ρήσεις της και να προσκομίσει τυχόν απαραίτητα στοι¬ 
χεία. Για την επίδοση συντάσσεται σχετικό αποδεικτικό. 

4) Για την επιβολή των παραπάνω κυρώσεων, η αρμόδια 
αρχή οφείλει να εξετάσει τη σοβαρότητα της περίπτω¬ 
σης, τους προβαλλόμενους από τη Δ.Ο. ισχυρισμούς, κα¬ 
θώς και τις τυχόν δεσμεύσεις και υποχρεώσεις που έχει 
αναλάβει αυτή έναντι τρίτων. 

5) Η απόφαση επιβολής των παραπάνω κυρώσεων εκδί- 
δεται μέσα σε ένα μήνα από την ημερομηνία πρωτοκόλ¬ 
λησης των εγγράφων παρατηρήσεων της Δ.Ο. και σε πε¬ 
ρίπτωση μη υποβολής παρατηρήσεων, μέσα σε ένα μήνα 
από την εκπνοή της ταχθείσης προθεσμίας. 

Άρθρο 7 

ΘΕΣΗ ΣΕ ΕΦΑΡΜΟΓΗ ΤΩΝ ΔΙΕ Π ΑΓΓΕΛΜ ΑΤΙ ΚΩΝ 
ΣΥΜΦΩΝΙΩΝ 

Διεπαγγελματικές συμφωνίες, αποφάσεις και εναρμο¬ 
νισμένες πρακτικές που συνάπτονται - υιοθετούνται στα 
πλαίσια αναγνωρισμένης Εθνικής Δ.Ο. μπορεί να τεθούν 
σε εφαρμογή για τα μέλη της, σύμφωνα με τους όρους 
του καταστατικού της, εφ’ όσον αποβλέπουν στην υλο¬ 
ποίηση των δραστηριοτήτων της και με την προϋπόθεση 
ότι: 

α. δεν θίγουν την εύρυθμη λειτουργία της κοινής οργά¬ 
νωσης αγοράς, 

β. δεν προκαλούν στρεβλώσεις του ανταγωνισμού οι 
οποίες δεν είναι απαραίτητες για την επίτευξη των στό- 
χωντης κοινής γεωργικής πολιτικής που επιδιώκονται μέ¬ 
σω της διεπαγγελματικής δράσης, 

γ. δεν περιλαμβάνουν τον καθορισμό τιμών, με την επι¬ 
φύλαξη των μέτρων που λαμβάνονται από τις διεπαγγελ- 
ματικές οργανώσεις στο πλαίσιο της εφαρμογής ειδικών 
κοινοτικών διατάξεων, 

δ. δεν προκαλούν διακριτική μεταχείριση ή κατάργηση 
του ανταγωνισμού για σημαντικό μέρος των εν λόγω 
προϊόντων. 




4790 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


ε. δεν είναι ασυμβίβαστες προς την εθνική και κοινοτική 
νομοθεσία. 

Οι διεπαγγελματικές συμφωνίες, ή αποφάσεις ή εναρ¬ 
μονισμένες πρακτικές πριν την εφαρμογή τους, κοινοποι¬ 
ούνται υποχρεωτικά από τη Δ.Ο. στην εποπτεύουσα αρ¬ 
χή, με όλα τα αναγκαία στοιχεία για την αξιολόγησή τους 
και στην Ευρωπαϊκή Επιτροπή, εφ’ όσον τούτο απαιτείται 
από την κοινοτική νομοθεσία. 

Αν η εποπτεύουσα αρχή ή η Επιτροπή, μέσα σε δύο μή¬ 
νες από την κοινοποίησή τους, δεν τις κηρύξει ασυμβίβα¬ 
στες προς την εθνική και κοινοτική νομοθεσία, οι εν λόγω 
συμφωνίες, αποφάσεις και εναρμονισμένες πρακτικές 
μπορούν να τεθούν σε εφαρμογή μετά την παρέλευση 
της προθεσμίας αυτής. 

Άρθρο 8 

ΟΡΟΙ ΕΠΕΚΤΑΣΗΣ 
ΔΙΕΠΑΓΓΕΛΜΑΤΙΚΩΝ ΣΥΜΦΩΝΙΩΝ 

Συμφωνίες, αποφάσεις και εναρμονισμένες πρακτικές, 
που συνάπτονται στα πλαίσια αναγνωρισμένης Εθνικής 
Δ.Ο., που θεωρείται για ένα συγκεκριμένο προϊόν, ως 
αντιπροσωπευτική, μπορεί, εφόσον τούτο προβλέπεται 
απάτην κοινοτική νομοθεσία, μετά από αίτηση της Δ.Ο. να 
καταστούν υποχρεωτικές για περιορισμένη χρονική πε¬ 
ρίοδο και για μεμονωμένες επιχειρήσεις ή μη, οικονομι¬ 
κούς παράγοντες ή ενώσεις αυτών που δεν είναι μέλη της 
Δ.Ο. 

Ως αντιπροσωπευτική, κατά την έννοια του αμέσως 
προηγουμένου εδαφίου, θεωρείται η εθνική Δ.Ο. όταν συ¬ 
γκεντρώνει τουλάχιστον τα δύο τρίτα της παραγωγής 
ή/και της μεταποίησης ή/και της εμπορίας και κατά περί¬ 
πτωση της τυποποίησης ή της διανομής του ή των αγρο¬ 
τικών προϊόντων ή αγαθών σε εθνικό επίπεδο. 

Η αίτηση της Δ.Ο. για επέκταση της υποχρεωτικότητας 
υποβάλλεται στην αρμόδια Κεντρική Υπηρεσία του 
Υπουργείου Γεωργίας, η οποία εισηγείταιτην έκδοση της 
υπουργικής απόφασης, που δημοσιεύεται στην εφημερί¬ 
δα της Κυβερνήσεως, μέσα σε προθεσμία τριών μηνών 
από τη συμπλήρωση του φακέλου. Η αίτηση συνοδεύεται 
από το κείμενο της διεπαγγελματικής συμφωνίας ή από¬ 
φασης και από κάθε έγγραφο που αποδεικνύει ότι οι δια¬ 
τάξεις της συμφωνίας ή απόφασης έχουν υιοθετηθεί από 
τους φορείς που αντιπροσωπεύονται στη Δ.Ο. με ομόφω¬ 
νη απόφασή τους. 

Εφόσον από τον έλεγχο του φακέλου, που οφείλει να 
διενεργήσει η αρμόδια Υπηρεσία μέσα σε ένα μήνα από 
την ημερομηνία κατάθεσης της αίτησης, διαπιστωθεί ότι 
τα στοιχεία του δεν είναι πλήρη, καλείται η Δ.Ο. να τα συ¬ 
μπληρώσει, καθώς επίσης και να υποβάλλει κάθε έγγρα¬ 
φο που περιέχει ενημερωτικά στοιχεία χρήσιμα για την 
εξέταση του φακέλου. 

Οι κανόνες των οποίων μπορεί να ζητείται η επέκταση 
της υποχρεωτικότητας, για περίοδο μέχρι τριών (3) ετών 
το πολύ, πρέπει να εφαρμόζονται από έτους τουλάχιστον 
και να αφορούν κυρίως ένα από τα παρακάτω αντικείμενα: 
α. τη γνώση της παραγωγής και της αγοράς, 
β. τον ορισμό των ελάχιστων προδιαγραφών ποιότητας, 
γ. την προστασία του περιβάλλοντος, 
δ. τον ορισμό ελάχιστων προδιαγραφών όσον αφοράτη 
διατήρηση και τη συσκευασία, 
ε. τη χρησιμοποίηση πιστοποιημένου γενετικού υλικού 
και τον ποιοτικό έλεγχο των προϊόντων, 


στ. την κατάρτιση υποδειγμάτων συμβάσεων σύμφω¬ 
νων με τις κοινοτικές ρυθμίσεις, 

ζ. ενέργειες προώθησης και αξιοποίησης της παραγω¬ 

γής. 

η. ενέργειες προστασίας της βιολογικής γεωργίας και 
των ονομασιών προέλευσης, των σημάτων ποιότητας και 
των γεωγραφικών ενδείξεων. 

Όταν διαπιστωθεί ότι με την επέκταση των διεπαγγελ- 
ματικών συμφωνιών, αποφάσεων και εναρμονισμένων 
πρακτικών τίθεται σε κίνδυνο η ελευθερία των συναλλα¬ 
γών ή θίγονται άλλες επιχειρήσεις της χώρας ή της Ευ¬ 
ρωπαϊκής Ένωσης ή ο ανταγωνισμός, η επέκταση ανακα¬ 
λείται, σε περίπτωση δε που προκύπτουν βάσιμες ενδεί¬ 
ξεις για τα παραπάνω, αναστέλλεται εν όλω ή εν μέρει η 
εφαρμογή της σχετικής απόφασης, μέχρι να ολοκληρω¬ 
θούν οι απαραίτητοι έλεγχοι. 

Άρθρο 9 

ΕΙΣΦΟΡΕΣ ΑΠΟ ΜΗ ΣΥΜΜΕΤΕΧΟΝΤΕΣ 

Σε περίπτωση επέκτασης των διεπαγγελματικών συμ¬ 
φωνιών, όταν μία ή περισσότερες από τις δραστηριότη¬ 
τες της αναγνωρισμένης Δ.Ο. παρουσιάζει γενικό οικο¬ 
νομικό ενδιαφέρον για τους οικονομικούς παράγοντες 
(μη μέλη της Δ.Ο.) που οι δραστηριότητές τους είναι συ¬ 
ναφείς με τον τομέα, οι ανωτέρω οικονομικοί παράγο¬ 
ντες που αποδεδειγμένα επωφελούνται από τις δραστη¬ 
ριότητες αυτές οφείλουν να συνεισφέρουν στη Δ.Ο. το 
σύνολο ή μέρος των εισφορών που καταβάλουν τα μέλη 
της εφόσον αυτές προορίζονται για κάλυψη δαπανών 
που απορρέουν άμεσα από την άσκηση των εν λόγω δρα¬ 
στηριοτήτων και όχι για την κάλυψη διοικητικών δαπα¬ 
νών. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 22 Μαρτίου 2000 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 

( 6 ) 

Ποσά που καταβάλλουν στο ΧΠΑ και στην ΕΤΕΣΕΠ τα Μέ¬ 
λη, ως δικαίωμα εγγραφής και ετήσια συνδρομή. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση της 8/186/7-3-2000) 

Αφού έλαβε υπόψη: 

1. Τις διατάξειςτου άρθρου 31 παρ. 2 περ.ατου Ν. 2533/ 
1997. 

2. Το υπ’ αριθμ. 4889/15.2.2000 έγγραφο της Α.Ε. Χρη¬ 
ματιστήριο Παραγώγων Αθηνών (ΧΠΑ) ως και το απόσπα¬ 
σμα πρακτικών της από 9-2-2000 συνεδρίασης του Δ.Σ. 
του ΧΠΑ. 

3. Το υπ’ αριθμ. 2420/15.2.2000 έγγραφο της Α.Ε. Εκ¬ 
καθάρισης Συναλλαγών επί Παραγώγων (ΕΤΕΣΕΠ) ως και 
το απόσπασμα πρακτικών της από 8-2-2000 συνεδρίασης 
του Δ.Σ. της ΕΤΕΣΕΠ. 

4. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» όπως ισχύει, αποφασίζει ομόφωνα: 

α. Ορίζει τα ποσά που καταβάλλονται στο ΧΠΑ για τις 
υπηρεσίες που παρέχει ως εξής. 

1. Δικαίωμα εγγραφής προς το ΧΠΑ. 


Απλό Είδ. Είδ. Μη 

Μέλος Διαπρ. Διαπρ. Μέλος 

ΧΠΑ Τύπου Α Τύπου Β ΧΠΑ 

Μή Εκκαθαριστικό Μέλος 

(Νοπ-ΟΙβθπηρ ΜθγπΙοθγ) 5.500.000 5.500.000 4.000.000 

Άμεσο Εκκαθαριστικό Μέλος 

(ϋίΓβοΙ-ΟΙθαπηρ ΜθίτιόβΓ) 5.500.000 5.500.000 4.000.000 

Γενικό Εκκαθαριστικό Μέλος 

(ΟθπθγβΙ Οΐθ&πηρ Μθτπόθτ) 5.500.000 5.500.000 4.000.000 2.500.000 

2. Ετήσια συνδρομή. _ 

Απλό Είδ. Είδ. Μη 

Μέλος Διαπρ. Διαπρ. Μέλος 

ΧΠΑ Τύπου Α Τύπου Β ΧΠΑ 

Μή Εκκαθαριστικό Μέλος 

(Νοπ-ΟΙβΒπηρ ΜθγπΙοθγ) 2.500.000 2.500.000 2.000.000 

Άμεσο Εκκαθαριστικό Μέλος 

(ΟίΓβοί-ΟΙθ3Γίπ9 ΜθίτιόβΓ) 2.500.000 2.500.000 2.000.000 

Γενικό Εκκαθαριστικό Μέλος 

(ΟθπθγβΙ είθΒΓίπρ ΜθγπΡθγ) 2.500.000 2.500.000 2.000.000 1.000.000 


Β. Ορίζει τα ποσά που καταβάλλονται στην ΕΤΕΣΕΠ για 
τις υπηρεσίες που παρέχει ως εξής: 

1. Δικαίωμα εγγραφής. 



Απλό Είδ. 

Είδ. 

Μη 


Μέλος Διαπρ. 

Διαπρ. 

Μέλος 


ΧΠΑ ΤύπουΑ 

Τύπου Β 

ΧΠΑ 

Μή Εκκαθαριστικό Μέλος 
(ΝθΠ-0Ιθ3ΓίΠ9 ΜθΓΠόθΓ) 

2.500.000 2.500.000 

2.500.000 

- 

Άμεσο Εκκαθαριστικό Μέλος 
(ϋίΓΘΟί-ΟΙθΒΓίΠρ ΜθΠΠόθΓ) 

5.500.000 5.500.000 

5.500.000 

- 

Γενικό Εκκαθαριστικό Μέλος 
(ΟθπθγβΙ ΟΙθΒππρ ΜθγπΙοθγ) 

5.500.000 5.500.000 

5.500.000 

5.500.000 

2. Ετήσια συνδρομή. 


Απλό Είδ. 

Είδ. 

Μη 


Μέλος Διαπρ. 

Διαπρ. 

Μέλος 


ΧΠΑ ΤύπουΑ 

Τύπου Β 

ΧΠΑ 

Μή Εκκαθαριστικό Μέλος 
(ΝθΠ-0Ιθ3ΓίΠ9 ΜθΓΠόθΓ) 

1.000.000 1.000.000 

1.000.000 

- 

Άμεσο Εκκαθαριστικό Μέλος 
(ΟίΓβοΙ-ΟίΘΒΓίπρ ΜθπηόθΓ) 

2.500.000 2.500.000 

2.500.000 

- 

Γενικό Εκκαθαριστικό Μέλος 
(ΟθπθγβΙ ΟΙβΒπηρ Μθγπ0θγ) 

5.000.000 5.000.000 

5.000.000 

5.000.000 


Γ. Τα παραπάνω ποσά ετήσιων συνδρομών συνδέονται 
με την άδεια χρήσης προγραμμάτων για τέσσερις σταθ¬ 
μούς εργασίας για τη διεξαγωγή συναλλαγών (κάθε 
σταθμός εργασίας συναλλαγών περιλαμβάνει 1 ϋΤνν για 
συναλλαγές και 1 ϋθνν για παρακολούθηση θέσεων και 
δύο σταθμούς εργασίας για την εκκαθάριση συναλλα¬ 
γών (κάθε σταθμός εργασίας εκαθάρισης περιλαμβάνει 
ΙΩΤνν για εκκαθάριση θέσεων). Για κάθε πρόσθετο 
σταθμό εργασίες για συναλλαγές θα καταβάλλεται ετη¬ 
σίων ποσό 1.000.000 δρχ. στο ΧΠΑ και 500.000 δρχ. στην 
ΕΤΕΣΕΠ. Για κάθε πρόσθετο σταθμό εργασίας για εκκα¬ 
θάριση θα καταβάλλετα ετησίως ποσό 1.000.000 δρχ. 
στην ΕΤΕΣΕΠ. 


Η απόφαση 5/156/6-4-1999 της Επιτροπής Κεφαλαια¬ 
γοράς καταργείται. 

Η παρούσα ισχύει από τη λήψη της. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

Αριθ. 403 (7) 

Σύσταση ενιαίας επιχείρησης ύδρευσης - αποχέτευσης 
με την επωνυμία "ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ 
- ΑΠΟΧΕΤΕΥΣΗΣ ΑΝΤΙΡΡΙΟΥ" Νομού Αιτωλ/νίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη 

1. Τις διατάξεις του άρθρου 1 παρ.3 του Ν. 1069/1980 
"Περί κινήτρων δια την ίδρυση επιχειρήσεων υδρεύσεως 
και αποχετεύσεως (ΦΕΚΑ 191/1980)" 

2. Τις διατάξεις του άρθρου 6 παρ. 1 του Ν 2307/1995 
(ΦΕΚΑΊ13/1995) 

3. Τις διατάξεις του άρθρου 1 παρ. 1 του Ν. 2647/98 
(ΦΕΚ Α'237/98) 

4. Τις αρ. 95 και 126/99 αποφάσεις Δημοτικού Συμβου¬ 
λίου Αντιρρίου περί σύστασης. Ενιαίας Δημοτικής Επιχεί¬ 
ρησης - Ύδρευσης - Αποχέτευσης. 

5. Την σχετική οικονομοτεχνική μελέτη της εν λόγω Δη¬ 
μοτικής Επιχείρησης καθώς και την από 31/1/2000 έκθε¬ 
ση αξιολόγησης αυτής που συνέταξε η αρμόδια Υπηρε¬ 
σία της Περιφέρειας Δυτ. Ελλάδος και από την οποία προ¬ 
κύπτει ότι αυτή είναι βιώσιμη και κρίνεται σκόπιμη. 

6. Την αριθ. 1204/24-2-99 απόφαση του Γενικού Γραμ¬ 
ματέα Περιφέρειας Δυτ. Ελλάδος περί εξουσιοδότησης 
υπογραφής στον Γ ενικό Δ/ντή, αποφασίζουμε: 

Α. Εγκρίνονται οι αρ. 95 & 126/99 αποφάσεις του Δημ. 
Συμβουλίου Αντιρρίου Νομού Αιτωλ/νίας οι οποίες αφο¬ 
ρούν την σύσταση στον ομώνυμο Δήμο ενιαίας Επιχείρη¬ 
σης ύδρευσης - αποχέτευσης που έχει ως εξής : 

1. Συνίσταται στο Δήμο Αντιρρίου Νομού Αιτωλ/νίας ενι¬ 
αία επιχείρηση ύδρευσης και αποχέτευσης με την επωνυ¬ 
μία "Δημοτική Επιχείρηση Ύδρευσης και Αποχέτευσης 
Αντιρρίου (Δ.Ε.Υ. Α.Α.)". 

2. Η Δημοτική Επιχείρηση Ύδρευσης και Αποχέτευσης 
είναι νομικό πρόσωπο ιδιωτικού δικαίου κοινωφελούς χα¬ 
ρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργων της αρ- 
μοδιότητάς της ως και τις πηγές χρηματοδότησή της από 
τις διατάξεις του Ν. 1069/80 "περί κινήτρων για την ίδρυ¬ 
ση επιχειρήσεων ύδρευσης και αποχέτευσης". Κατά τα 
λοιπά εφαρμόζονται οι διατάξεις του Π.Δ. 410/95 (ΦΕΚΑ 
321) και οι κανόνες της ιδιωτικής οικονομίας (άρθρον 1 
παρ. 1 Ν. 1069/80). 

3. Έδρα της επιχειρήσεως είναι ο Δήμος Αντιρρίου. 

4. Περιοχή αρμοδιότητοςτης επιχειρήσεως είναι η διοι¬ 
κητική περιφέρεια του Δήμου Αντιρρίου. 

5. Η σύσταση της επιχείρησης δικαιολογείται για τους 
λόγους που αναφέρονται στην εγκριθείσα μελέτη σκοπι¬ 
μότητας για την ίδρυση Δημοτικής Επιχείρησης Ύδρευ¬ 
σης Αποχέτευσης Αντιρρίου. 

6. Τρόπος εκμετάλλευσης των έργων και υπηρεσιών: 

- Η εκμετάλλευση των έργων και υπηρεσιών της επιχει- 
ρήσεως ενεργείται κατά τις διατάξεις του Ν. 1069/80 και 
των άρθρων 277.. .292 του ΔΚΚ (Π.Δ. 410/95), όπως έχουν 
τροποποιηθεί με τον Ν. 2539/97. 

-Ειδικότερα τα πάσηςφύσεως έσοδα της επιχειρήσεως 
διατίθενται σύμφωνα με τις διατάξεις του άρθρου 280του 
Π.Δ. 410/95 βάσει των κανονισμών συντασσομένων σύμ¬ 
φωνα με τις διατάξεις του Ν. 1069/80. 

7. Περιουσία της επιχείρησης. Στην περιουσία της επι- 
χειρήσεως ανήκουν τα επί τη βάσει των εγκεκριμένων ή 
εγκριθησομένων μελετών εκτελεσθέντα ή εκτελεσθησό- 
μενα έργα ύδρευσης και αποχέτευσης της περιοχής αρ¬ 
μοδιότητας της επιχείρησης, άπαντες οι υπάρχοντες 
υπόνομοι και εγκαταστάσεις ύδρευσης και αποχέτευσης 
ακαθάρτων και όμβριων υδάτων, άπαντες οι εκβάλλοντες 
αμέσως ή εμμέσως στο δίκτυο υπόνομοι ή ανοικτοί αγω¬ 
γοί, ως επίσης και οι μονάδες επεξεργασίας ποσίμου ύδα- 
τος και υγρών αποβλήτων. 

8. Έσοδα της επιχειρήσεως είναι αυτά τα οποία θεσπί¬ 
ζονται υπό των διατάξεων του Ν. 1069/80, άρθρα 10 έως 
και 16 και 27 και 28, ήτοι: 

α) Το ειδικό τέλος δια τη μελέτη, κατασκευή, και επέ¬ 
κταση των έργων ύδρευσης και αποχέτευσης, υπολογι¬ 
ζόμενο εις ποσοστό 80% επί της αξίας του καταναλισκο- 
μένου ύδατος (άρθρον 11, Ν.1069/80). 

β) Το ειδικό τέλος 3% επίτου ακαθαρίστου εισοδήματος 
εξ οικοδομών των κειμένων στη περιφέρεια του δήμου ή 
το ισόποσο αντικατασταθέν στο δημόσιο κρατικό προϋ¬ 
πολογισμό ποσό. 

γ) Δωρεάν επιχορήγηση εκ του προγράμματος δημο¬ 
σίων επενδύσεων κατά ποσοστό μέχρι 35% επί των δαπα¬ 
νών μελετών και κατασκευών των πάσης φύσεως έργων 
ύδρευσης και αποχέτευσης αρμοδιότητας της επιχειρή- 
σεως (άρθρον 13 Ν. 1069/80). 

δ) Το τέλος σύνδεσης μετά του δικτύου αποχέτευσης 
(άρθρον ΙΟπαρ. 1 εδαφ. γ'Ν. 1069/80). 

ε) Η δαπάνη διακλάδωσης και σύνδεσης με τον αγωγό 
ύδρευσης και αποχέτευσης (άρθρον 10 παρ. 1 εδ δ' και 
άρθρον 15 Ν. 1069/80). 

στ) Το τέλος σύνδεσης με το δίκτυο ύδρευσης (άρθρον 
ΙΟπαρ. 1 εδ. ε'Ν. 1069/80). 

ζ) Το τέλος χρήσεως υπονόμων άρθρον 10 παρ. 1. εδαφ. 
στ'Ν. 1069/80). 

η) Η αξία καταναλισκομένου ύδατος (άρθρον 10 παρ. 1 
εδαφ. ζ' Ν. 1069/80). 

θ) Η εγγύηση χρήσης υδρομετρητού (άρθρον 10 παρ. 1. 
εδαφ. η' Ν. 1069/80). 


ι) Η δαπάνη μετατόπισης αγωγών, διακλαδώσεων και 
συνδέσεων ύδρευσης ή αποχέτευσης υδρομετρητών ή άλ¬ 
λων συναφών εργασιών (άρθρον 10 παρ. 1 εδαφ. θ' Ν. 
1069/80). 

ια) Οι συνεισφορές τρίτων για την εκτέλεση κατά προ¬ 
τεραιότητα έργων (άρθρον ΙΟπαρ. 1 εδαφ. ι'Ν. 1069/80). 

ιβ) Οι πρόσοδοι έκτης περιουσίας ή το τίμημα έκτης εκ- 
πονήσεως ταύτης (άρθρον 10 παρ. 1 εδαφ. ιβ' Ν. 1069/ 
80). 

ιγ) Δάνεια, κληρονομιές, δωρεές και λοιπαί επιχορηγή¬ 
σεις (άρθρον ΙΟπαρ. 1 εδ. ιγ'και άρθρον 14 Ν. 1069/80). 

ιδ) Έσοδα εισπραττόμενα εκ της εφαρμογής των δια- 
τάξεωντων άρθρων 27 και 28 Ν. 1069/80, ως και πάσα ετέ- 
ρα νόμιμος πρόσοδος. 

9. Η επιχείρηση διοικείται υπό διοικητικού συμβουλίου, 
αποτελούμενου εκ πέντε μελών, έκτων οποίων δύο μέλη 
εκ των μελών του Δημοτικού Συμβουλίου, ένα μέλος εκ¬ 
πρόσωπος του Δ.Σ. Εκπολιτιστικού Συλλόγου (κοινωνι¬ 
κού φορέα της περιοχής) και δύο μέλη κάτοικοι του δή¬ 
μου έχουν πείρα ή γνώσεις σχετικές με το αντικείμενο της 
επιχείρησης. Από τα δύο (2) μέλη του Δημοτικού Συμβου¬ 
λίου το ένα θα προέρχεται από την μειοψηφία του Δ.Σ. Τα 
μέλη του διοικητικού συμβουλίου με τους αναπληρωτές 
τους ορίζονται από το δημοτικό συμβούλιο. 

Η θητεία του διοικητικού συμβουλίου ακολουθεί τη θη¬ 
τεία του δημοτικού συμβουλίου και λήγει με την εγκατά¬ 
σταση των νέων μελών. 

Το διοικητικό συμβούλιο εκλέγει έκτων μελών του, τον 
πρόεδρο και τον αντιπρόεδρο, που αναπληροί τον πρόε¬ 
δρο εν περιπτώσει απουσίας ή κωλύματος του τελευταί¬ 
ου (άρθρον3 Ν. 1069/80 και άρθρον278 Π.Δ. 410/95). 

10. Ο πρόεδρος του διοικητικού συμβουλίου εκπροσω¬ 
πεί την επιχείρηση δικαστικώς και εξωδίκως εις άπασας 
τας σχέσεις της και εν περιπτώσει απουσίας ή κωλύ ματος 
αυτού, ο αντιπρόεδρος (άρθρον 5 παρ. 4 Ν. 1069/80). 

11. Κάλυψη δαπάνης. Από τις διατάξεις της απόφασης 
αυτής προκαλείται δαπάνη σε βάρος του Προϋπολογι¬ 
σμού του Δήμου Αντιρρίου το ύψος της οποίας δεν μπο¬ 
ρεί να προσδιοριστεί. 

Β. Η απόφαση αυτή α) να δημοσιευθεί στην Εφημερίδα 
της Κυβέρνησης και β) να κοινοποιηθεί στον Δήμο Αντιρ- 
ρίου. 

Μεσολόγγι, 7 Μαρτίου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




